Downloaded from YTS.MX
Official YIFY movies site: YTS.MX
Jeg ankom til Pamplona med en af mine venner den 6. juli.
Vi tog til den gamle bydel.
Pamplonas kvinder!
Pamplonas mænd!
-Længe leve San Fermín! -Leve!
Gora San Fermín!
Gora!
Min ven gik tilbage til bilen, fordi han var træt.
Jeg satte mig på en bænk, hvor der sad en fyr, som sagde:
"Wow, San Fermín er en sindssyg fest. "
Og så spurgte han: "Nå, er du her alene?"
Gjorde du ikke modstand eller forsøgte at komme væk?
Nej.
Jeg var helt i chok.
Jeg ville bare have det overstået, så jeg lukkede alting ude.
Kan man ikke hævde, at snarere end at lukke alt ude,
så var det, der foregik,
nærmere frivillig sex mellem jer seks?
Nej.
Jeg tror på dig!
Det værste var ikke det, jeg gik igennem, men det, der kom bagefter.
Det havde jeg aldrig forestillet mig.
DU ER IKKE ALENE
PAMPLONA, NAVARRA, SPANIEN
7. JULI 2016
FILMEN INDEHOLDER LYDOPTAGELSER, SOM ER INDTALT AF SKUESPILLERE.
DET ER ORDRETTE UDDRAG AF OFFICIELLE UDSAGN
SAMT INTERVIEWS OG BREVE, DER ER BLEVET REDIGERET.
OFRE-OVERLEVENDES NAVNE ER ÆNDRET FOR AT BESKYTTE DERES IDENTITET.
Den aften
fik jeg som opgave at patruljere i Pamplonas gamle bydel.
Til fods.
Så modtog jeg et opkald fra centralen.
Goddag. Vi står med en pige, som siger,
at hun har været udsat for et seksuelt overgreb
af fire fyre, og vi vil anmelde det.
Vi er på vej nu.
OVERVÅGNINGSKAMERA KL. 3.40
Jeg løb.
Pigen græd og græd.
Vi talte sammen.
Hun fortalte mig om et seksuelt overgreb.
Med en grådkvalt stemme.
Hun var i chok.
Hun forklarede mig, at det drejede sig om fire mænd.
"Okay, hvordan var de klædt?
Hun svarede: "De havde San Fermín-tøj på. "
I det øjeblik tænkte jeg: "Åh gud.
Det er som en nål i en høstak. "
SKADESTUE
Jeg kom på hospitalet.
Vi skulle vente på en retslæge.
Hun var meget bange.
Hun holdt godt fast i min arm
og sagde, at hun ikke ville være alene.
Jeg måtte ikke gå.
Jeg skulle sætte mig på en briks, og de gav mig en masse piller.
Fortrydelsespillen og piller mod kønssygdomme og hiv.
Hun spurgte mig: "Hvordan skal jeg fortælle det her til min mor?"
I mellemtiden tog vi hen til det sted,
hvor ofret sagde, at forbrydelsen fandt sted.
Det var et meget klaustrofobisk og ret trangt sted.
Der var en dør med god lydisolering.
Det må have dæmpet hendes skrig.
Vi var ikke i tvivl om, der var tale om et overgreb.
Og et ret alvorligt et.
En kollega ringede og fortalte mig, hvad der var sket.
Fandens. Festen havde knap været i gang i et døgn,
og der var allerede et alvorligt tilfælde af seksuel vold.
Og det skete i en by,
der har stor fokus på kønsbaseret vold.
PAMPLONA FRI FOR KØNSBASEREDE OVERGREB
CHIKANE ER IKKE AT FLIRTE GÅ IKKE OVER GRÆNSEN!
INGEN SEXISTISKE OVERFALD
VOLDTAG IKKE
Det indgød frygt.
På trods af alle vores tiltag og alt vores hårde arbejde
kunne vi ikke forhindre det i at ske.
De af os, der havde oplevet meget alvorlige seksuelle overgreb,
vidste, hvad der ville komme, og hvad hun skulle igennem.
Kom så! Af sted!
Kom så!
Kom væk!
Jeg fandt ud af det via sms.
Jeg havde selv en datter,
som var i Pamplona på det tidspunkt.
BORGMESTER I PAMPLONA, 2015-2019
Som andre.
En kvindelig betjent fra lokalpolitiet
besluttede at sætte sig foran kameraerne og gennemgå billede for billede.
Vi havde en række oplysninger at gå efter.
Det var fire mænd fra Sevilla.
De var i alderen fra 20 til 25 år
og mellem 165 til 175 cm i højden.
Mavetatoveringer.
Tre af dem havde skæg.
Hun så nogle mulige profiler.
Det var små klip.
PAMPLONAS LOKALPOLITI
De havde kort, lysebrunt hår.
Da vi kom ind, omringede de mig og smed mig ned på gulvet.
Jeg lukkede mine øjne og underkastede mig.
Klokken 8.20 om morgenen hørte vi, at en betjent ved arenaen havde fundet
fire fyre med andalusiske accenter.
Og de kunne være fra Sevilla.
De havde alle skæg.
Og de var fra Sevilla.
En af dem identificerede sig som medlem af civilgarden.
Han var helt rolig og samarbejdsvillig.
Jeg var målløs.
Han sagde, der var en femte person, men de vidste ikke, hvor han var.
Det, der ikke stemte, var,
at de var en gruppe på fem fyre og ikke på fire.
Kun én af dem havde bogstaver tatoveret på sin mave.
I mellemtiden blev to andre grupper af unge mænd identificeret.
I lyset af situationen besluttede vi at lade dem gå.
Og så gik vi omgående i gang med at lokalisere deres bil.
Guerrero, fyren fra civilgarden, fortalte, at de var kørt til Pamplona
i en gylden Fiat Bravo.
Vi skulle finde den i tilfælde af, at den femte person befandt sig i den.
Vi begyndte at eftersøge den i hele byen.
Der var sket noget frygteligt, og det hang som en sort sky over os.
Vi var alle meget urolige.
Vi fandt bilen.
De fire fyre dukkede op
og lidt efter den femte, som vi var på udkig efter.
Han havde den famøse tatovering,
som vi ikke havde set i arenaen.
Vi anholdt de fem individer.
Det kunne være en af dem eller dem alle fem.
Ofret var muligvis usikker på, hvor mange de havde været.
Jeg var ude at drikke et glas den 7. juli.
ANKLAGER
Og min kollega, der var på vagt,
ringede for at fortælle, hvad der var sket.
Jeg sagde: "Fem?
Og ikke én af dem var i stand til at sige: "Hvad laver vi?"
Det forbavsede mig meget.
Deres mobiler blev beslaglagt.
Vi fandt gruppechats med informationer, der var relevante for os.
Et af gruppenavnene var "Ulveflokken. "
ULVENS STYRKE LIGGER I FLOKKEN, MAND.
VEN 1 - VI SKAL HAVE KLOROFORM, REB OG DATE RAPE DRUG,
HVIS VI ALLE SAMMEN VIL VOLDTAGE.
GODMORGEN.
TRE EN HALV TIME EFTER FORBRYDELSEN
VI KNEPPEDE ALLE FEM EN TØS.
HOLD KÆFT EN FANTASTISK TUR.
DER ER EN VIDEO.
Der var gået et par timer.
Jeg havde en aftale for at mødes
men den unge kvinde, som har et navn.
Jeg vil gerne… Hun er en person.
Jeg tog hende med hen til en af vores lejligheder.
Jeg lå vågen i mange timer.
Jeg havde stadig det samme tøj på, som da jeg ankom.
Jeg tog et bad.
Jeg foreslog, at vi ringede til hendes forældre.
Hun ringede, men hun kunne ikke tale.
Hun gik i baglås og begyndte at græde,
og i sidste ende var det mig, der talte med hendes mor.
De havde hørt om det, fordi man talte om det i fjernsynet.
De tænkte: "Det kan ikke være vores datter. "
Men så fik de at vide, at det faktisk var deres datter.
Først nyheden, der har rystet starten på San Fermín.
Det er stadig ubekræftet, men der har vist været fem anholdelser.
Ja, i forbindelse med overgrebet.
Fængsel uden kaution til de fem anholdte for overgrebet…
En dårlig start på en fest,
som længe har prioriteret kampen mod seksuelle overgreb.
Vi er altid forberedt,
men vi håber på at undgå en aktion.
Men hvis der sker noget,
kan vi hurtigt få organiseret en protest.
Vi aktiverer protokollen mod kønsbaserede overgreb.
PROTEST PÅ RÅDHUSET KL. 21.00 MOD SEKSUELT OVERGREB TIL SAN FERMÍN!
SAMLING I DAG. KOM. SPRED NYHEDEN #SANFERMIN2016, #VOLDMODKVINDER
Ingen seksuelle overgreb skal ignoreres!
Det var en særlig varm dag.
Jeg kan helt tydeligt huske,
at der løb sveddråber ned ad min ryg.
Jeg husker, jeg var meget vred.
Denne hændelse fylder os med vrede,
og vi ønsker at sende vores allervarmeste tanker
til den kvinde, der blev udsat for dette.
Vi havde haft lignende sager før, såsom drabet på Nagore Laffage i 2008.
OTTE ÅR TIDLIGERE
Dette er den 20-årige Nagore Laffage Casasola.
Hun blev dræbt af José Diego Yllanes.
Han var ansat på det hospital, hvor Nagore var i lære som sygeplejerske.
Da hun nægtede at have sex med ham, slog han hende ihjel.
Jeg ønsker bare, at retfærdigheden sker fyldest.
Sådan.
Den 7. juli er en smertefuld dag for mig.
Jeg var hjemme, da jeg fik et opkald fra Pamplona.
NAGORES MOR
Så hørte jeg om pigen.
Jeg husker, at jeg stod ud af sengen
og tog til demonstration.
Jeg måtte vise min støtte, fordi folk havde støttet mig.
Folk stod ved min side, så jeg måtte også
være der for hende.
Da jeg modtog sagen,
mindede det mig hurtigt om Nagores sag.
ADVOKAT FOR PAMPLONA
Nærmest omgående.
Jeg håndterede også den sag på vegne af byen Pamplona.
Sagen satte sit præg på mig, fordi vi ikke opnåede retfærdighed.
NEJ BETYDER NEJ!
Nagores sag fik os til at indse, hvordan vi blev behandlet.
NEJ BETYDER NEJ
Og vi var nødt til at stoppe det.
Vi bliver ved med at kæmpe, indtil der sker forandringer.
Ingen overgreb skal ignoreres!
ADVOKAT FOR FORSVARET
Hvordan har de det?
Jeg har set mine klienter og talt med dem.
De har det godt.
Vi beder kun om, at uskyldsformodningen respekteres.
Og videoen?
Du må undskylde mig, men det skal behandles i retten.
Vi kommer med en udtalelse senere.
-Erkender de at have haft sex? -Det kan jeg ikke svare på.
-Var det med samtykke? -Jeg har ingen kommentar.
Vi får se.
De dage er slørede.
Jeg kunne ikke se forskel på dag og nat.
Jeg var i en tilstand af dybt chok.
Jeg mødtes med hendes far på rådhuset.
Han var fuldstændig knust.
Han var komplet ødelagt.
Han spurgte: "Kan du love mig, at det her bliver fulgt til dørs?"
Sagen er, at han allerede havde indset,
at under hele den her proces,
ville ikke kun de skyldige blive dømt,
men også hans datter.
2016-udgaven af San Fermín-festen er slut!
Det er nemt at relatere til ofret,
AKTIVIST
for vi har alle sammen været til byfester.
Vi skal til Pamplona
Med vores strømper på…
Vi har været fulde og flirtet med fyre.
Hun var studerende og på vores alder,
og hun lavede ikke andet end at feste.
Det var en vigtig grund til, at vi følte os tvunget til at reagere.
Men vi havde aldrig troet, at det ville blive så omfattende.
EN MÅNED EFTER FORBRYDELSEN
DET REGIONALE POLITI
KRIMINALBETJENT POLITIET I NAVARRA
En telefon indeholder cirka 35.000 filer,
og en WhatsApp-fil er bare én af dem.
Sådan en fil kan have omkring 135.000 beskeder.
Vi studerede den enkeltes adfærd og forsøgte at identificere,
hvem der optrådte på videoerne.
Jeg gik ind i deres liv.
Som om jeg rejste med dem fra Sevilla.
Jeg kendte deres udtryk.
Jeg vidste alt.
Som efterforskningen skrider frem,
JOURNALIST
begynder man at lære mere om dem.
De fem tiltalte er fire barndomsvenner
og en femte mand, der var med på turen.
En af dem var i træning hos civilgarden
og skulle til at arbejde som betjent.
Cabezuelo var professionel soldat.
Prenda var blevet anholdt for nogle fodboldrelaterede hændelser.
Escudero…
Han var frisør.
Og Boza var den femte mand.
Han var en god ven af Prenda.
Gruppen var som en familie, og gruppen holdt tæt.
De opførte sig som flokdyr.
RETSBYGNING
UDSAGN FRA DE TILTALTE
-Goddag. -Goddag.
Alle i dette land bør vide, at en anklaget er i sin fulde ret
til at lyve i retten.
Du har ret til ikke at tale sandt.
Det er kun vidner, der er forpligtet til at sige sandheden.
Vi talte om fodbold, og hun sagde:
"Jeg har aldrig været sammen med en sevillaner. "
Jeg svarede: "Der er ikke kun os to. Vi er fem personer. "
Hun sagde: "Det er i orden.
Jeg kan også klare fem. "
Den udtalelse er et forsøg på at retfærdiggøre handlingen
ved at hævde, at det var ofret,
der opildnede, fremprovokerede og opsøgte situationen.
Men hun talte aldrig om fem personer.
Vi sagde: "Du kan ikke klare fem. " Men det påstod hun, hun kunne.
Hun har kun omtalt fire.
Så hun havde kontrol over situationen?
Ja, klart.
Hun valgte alle stillingerne og bestemte selv, hvad hun ville.
Det var hende, der… Hun styrede det hele.
Hun nød det.
Jeg tror, hun nød det mere end mig.
Hvorfor anmeldte hun det, hvis det skete med samtykke?
Det ved jeg virkelig ikke.
Måske fordi vi bare gik.
Jeg tror, hun følte sig såret.
Hvis vi havde købt en øl til hende, ville det her ikke være sket.
Hvad var formålet med videoerne?
Hvis man ser en video, føles det ligesom
at se en pornofilm, som man selv spiller med i.
Jeg ville ikke se den.
Men dommeren sagde: "Se videoen, og ring til mig. "
KOMMISSÆR PAMPLONAS POLITI
Jeg så den og ringede.
"Hvad tænker du?"
Vi kom begge til samme konklusion.
De havde gjort det her før.
Mens vi granskede deres mobilenheder,
fandt vi noget, der ændrede på alt.
Vi fandt to videoer.
Vi kunne se en ung kvinde i en bil.
Hun var helt bevidstløs.
-Er det Pozoblanco? -Det er Pozoblanco og Ulveflokken.
De gramser på hende og praler af deres opførsel.
Men vi kunne ikke se ofrets ansigt.
Så jeg ledte efter detaljer, der kunne identificere hende.
Det var svært. Chancerne var små.
For vi havde kun en kjole.
Vi benyttede os af metadata.
Der var to videoer,
så jeg kunne fastslå, at bilen bevægede sig,
og hvor den kørte hen.
Det virkede, som om de havde festet.
Så jeg begyndte at lede efter byfester i området.
Vi fandt ingen.
Jeg gik dybt ind i metadataene
og fandt en anden dato for videoen.
Og det gav pote.
TORRECAMPO, CÓRDOBA 1. MAJ 2016
Jeg var en super oprørsk 23-årig.
Jeg elskede at gå i byen.
Vi mødte de her fyre.
En af dem var fra civilgarden, og han var udstationeret her.
Vi flirtede lidt. Jeg var single. Men det var det. Det stoppede der.
Jeg kan huske, det var dag.
Og en af dem tilbød mig et lift.
Soldaten.
Jeg har analyseret over tusind billeder af Torrecampo-festen.
Jeg fandt billeder fra et telt, hvor de unge var blevet fotograferet.
Og på et enkelt af billederne
fik jeg øje en pige i den samme type kjole.
Hun kunne være ofret.
Jeg klikkede på billedet, der havde mange "likes. "
Jeg tjekkede profilerne bag de her likes.
Hun kunne være blandt dem.
Så vovede jeg forsøget.
I september fik jeg et opkald fra en politibetjent.
Han spurgte: "Har du noget imod, jeg sender et foto fra en video?"
Det var mig.
Hun brød sammen og sagde: "Jeg vidste det.
Ingen troede mig. "
Det værste var deres jokes.
Du bliver voldtaget.
Og de joker?
Hun kunne huske,
at hun vågnede på bagsædet i en bil.
Hun var halvnøgen.
Han havde krævet, at hun udførte en seksuel akt.
Hun havde nægtet.
Han slog mig.
Han smed mig ud og råbte "luder. "
Da jeg tog min kjole af, fandt jeg et stort blåt mærke
på mit inderlår.
Jeg tænkte: "De bedøvede mig.
Jeg er måske blevet voldtaget. "
VIDERESENDT
GUD, HVAD GAV DU DEN PIGE? BURUNDANGA?
SEJT.
Dengang sagde vores lovgivning,
at hvis du var påvirket
og mistede bevidstheden eller kontrol over dine handlinger,
så var det ikke en voldtægt.
Det var seksuelt misbrug.
Om der var penetration eller ej.
VEN 2 - ER HUN DØD ELLER HVAD?
PRENDA - HAN HAR BARE KNEPPET TORNEROSE.
Hvis du bliver bedøvet og voldtaget, er det ikke et overgreb?
Nej.
Der skal være vold og trusler involveret.
Jeg opbevarede min kjole.
Jeg gemte alt mit tøj.
Han spurgte: "Vil du anmelde det?"
Jeg svarede: "Selvfølgelig. "
Vi indgav vores rapport,
og der gik knap og nap 20 minutter,
så var alle detaljerne i pressen.
Sagen tager endnu en uventet drejning for forsvaret.
Fire af de fem tiltalte
har mishandlet en anden ung kvinde…
Det peger på, at de er en flok sexforbrydere.
De tror, de kan slippe,
fordi de har gjort det før, og ingen har anmeldt det!
EN KRIMINEL VOLDTÆGTSBANDE.
HVOR MANGE KVINDER HAR DE VOLDTAGET?
VI MÅ HUSKE DE SADISTISKE VOLDTÆGTSFORBRYDERES ANSIGTER.
Der gik et år, før retssagen begyndte.
Og i det år
vidste forsvarsadvokaten, Agustín Martínez Becerra,
at han måtte tage kampen op i medierne.
For det gjaldt den offentlige mening.
Videoen giver plads til fortolkning, for vi kan ikke se
en eneste voldshandling eller andre ting,
der tydeligt peger på et overgreb…
Ved at tale i medierne
vidste han, han kunne så tvivl hos folk.
Antyder du dermed, at ofret lyver?
-Jeg er helt overbevist, men… -Tror du, hun lyver?
-Absolut. -Ikke psykologerne.
Den stærkeste forudindtagelse om kvinder i menneskehedens historie er,
at de er løgnere og manipulatorer.
Jeg kan kun sige, at den pige ikke siger sandheden.
JEG ER ENIG MED ADVOKATEN. DE ER USKYLDIGE…
ADVOKAT AGUSTÍN MARTÍNEZ HAR RET. DER HAR VÆRET NOK MANIPULATION.
Der er seks ofre i denne sag.
Uanset hvem der kendes skyldige, vil der stadig være seks ofre…
Forsvarsadvokaten har vist os,
at vi bør tænke mere på de tiltalte end på ofret.
Agustín Martínez, Prendas advokat. Goddag.
-Goddag, Agustín. -Goddag.
-Godaften. -Godaften.
Er det normalt, at en forsvarsadvokat
får så meget taletid i medierne?
Er det?
Når jeg gik i byen, kunne jeg ikke holde op med at tænke på det.
Jeg kunne pludselig bryde ud i gråd.
Mareridt, søvnløse nætter.
Jeg måtte tage piller.
Da vi mødtes ansigt til ansigt, tænkte jeg…
CENTER FOR OFRE FOR FORBRYDELSER
"Hun er en pige. Hun er kun et barn. "
Hun var tilintetgjort og havde det ikke godt.
Jeg så nyhederne og ledte desperat efter en logisk forklaring.
Nogle gange græd jeg til seks om morgenen.
Jeg kunne ikke stoppe.
DEN PIGE LYVER.
GÅR EN ANSTÆNDIG KVINDE IND I EN MØRK ENTRE MED FEM FREMMEDE?
For første gang på tv,
skal vi høre fra et familiemedlem til en af de unge mænd.
-Er din fætter uskyldig? -Ja, selvfølgelig.
Spanien skal vide,
at jeg er ligeglad med, hvad de siger om min bror.
Vi ved med sikkerhed, at de alle sammen er uskyldige.
De placerer sig nærmest som martyrer i hele situationen.
DE ER KUN I FÆNGSEL PÅ GRUND AF DET SOCIALE PRES.
#OFFENTLIGLYNCHNING #NATIONALSKAM
MÅSKE BURDE DE EFTERFORSKE PIGEN.
Jeg var bange for at blive kidnappet.
Jeg sagde til min mor og mine venner:
"Hvis jeg forsvinder, er det derfor. "
Jeg tror, hendes forældre følte, de var ved at miste hende.
Hendes mor sagde til mig: "Vi kan ikke genkende hende.
Kan hun mon klare det?
Det kan knække hende og ødelægge hende for altid. "
Pamplonas kvinder!
Pamplonas mænd!
-Længe leve San Fermín! -Leve!
-Gora San Fermín! -Gora!
Jeg elskede min studier.
Jeg kunne ikke koncentrere mig.
Jeg droppede ud.
Medierne var ikke villige til at tale
om seksuel vold eller overgreb.
I stedet for at tale om årsagerne til det,
forvandlede de det til et cirkus.
Her ved nummer fem
lykkedes det de unge at komme ind ved at følge efter en beboer.
Vi har foretaget en grundig analyse
af Prendas håndskrift.
Brevet formidler det faktum,
at han føler angst ved at skrive.
-Virkelig? -Ja.
Det er ulveflokkens kode.
Mediernes behandling af sagen skabte en splittelse i offentligheden.
Enten troede du på hende
eller også på dem.
Machokulturen dræber mange mennesker i det her land!
-Ja, Patricia. -En lynchning af dem…
Helt ærligt!
…før de er blevet dømt. Det er frygteligt.
Du dømmer hende tre gange!
-Hold op. -Tre gange!
Hun er kun 18 år!
"Var det voldtægt eller sex med samtykke?"
Stem på voldtægt eller sex med samtykke.
Det er vanvittigt.
Synes du ikke, det er meget sexistisk?
Betydningen af de lydbeskeder…
…pæne, normale drenge.
-Der er ingen beviser. -Er der ikke?
Helt ærligt…
…fra Sevilla, og de kom til Pamplona…
16 MÅNEDER EFTER FORBRYDELSEN
Det blev besluttet, at retssagen skulle finde sted bag lukkede døre,
men de traf overraskende foranstaltninger.
De dækkede vinduerne med pap.
Men man kunne fornemme, at disse tiltag ikke ville være nok.
-Goddag. -Goddag.
Vi kan tale efter forhandlingerne, men ikke lige nu.
Når pressen møder op foran retten,
så er det min pligt at undvige den.
Vi er ikke i USA, hvor anklagerne står frem og holder pressekonferencer.
Det er ikke sådan, vi gør tingene.
Så jeg gik ind ad bagdøren og håbede, de ikke ville kaste sig over mig.
-Erklærer dine klienter sig uskyldige? -Ja, selvfølgelig.
-Tak. -Tak.
Medierne var ikke så opmærksomme på mig,
så jeg kunne gå ret ubemærket omkring.
FORSVARSADVOKATERNE
OFRETS ADVOKATER
-Vil I give en udtalelse? -Nej, ikke lige nu.
Kun en måned før retssagen begyndte, eksploderede "Me Too" i USA,
og hele verden begyndte at tale om de her problemer.
Så retssagen skulle markere et vendepunkt i,
hvordan vi håndterer og forstår seksuel vold i Spanien.
En del af vores job er at ledsage ofrene.
Sagen var mere kompliceret end normalt på grund af forfølgelsen.
Vi hentede hende og skiftede bil.
Vi skulle passe på.
Vi taler om en helt ung kvinde,
der står i en uønsket situation.
Vi kørte ind ad bagvejen.
For at undgå kameraerne.
RETSSAL 102
Da jeg så hende gå ind,
virkede hun næsten uvidende om, hvad der skulle ske.
Det var et fjendtligt miljø.
Hun sad foran tre dommere klædt i sort.
Det er ikke nemt.
Jeg ankom til Pamplona med en af mine venner den 6. juli.
Jeg satte mig på en bænk, hvor der sad en fyr.
Han spurgte mig: "Nå, er du her alene?"
Jeg sagde: "Nej, jeg er her med en ven, men han sover i bilen. "
Vi hang ud, grinede og talte om fodbold.
Han var der med sine venner.
Jeg sagde, jeg ville tilbage til bilen.
De sagde: "Vi kan bare gå med dig. "
De gik ind på et hotel.
Jeg hørte en af dem sige et nummer og et navn.
Fyren fra hotellet sagde: "I har ikke et værelse her. "
OVERVÅGNINGSKAMERA KL. 3.07
Den fyr, som jeg gik sammen med,
begyndte at lægge armen om min skulder og hofter.
Jeg begyndte at føle mig lidt utilpas.
På et tidspunkt gik de til venstre
hen mod en ejendom.
En af dem prøvede at kysse mig, og jeg lod ham gøre det.
Jeg ville gerne kysse, men ikke andet.
Mens jeg kyssede ham, sagde en af de andre: "Kom nu. "
Du siger, at to af dem greb dine håndled og trak dig ind i forhallen.
Ja.
En af dem tog fat i mine hofter og trak mine gamacher ned.
Jeg lukkede øjnene,
og da jeg åbnede dem igen, så jeg kun tatoveringer
og hud.
Jeg kunne høre underlig latter.
Jeg kan huske en af dem sige: "Det er min tur nu. "
Jeg var i totalt chok.
Jeg ville bare have det overstået og lukkede alting ude.
Det skulle bare stoppe.
Hvad gør en hel masse kvinder hver dag?
Det samme. De underkaster sig.
De får det overstået.
Og rigtig mange kvinder siger det ikke til nogen.
OVERVÅGNINGSKAMERA KL. 3.27
De gik en efter en.
Jeg tog tøj på.
Så opdagede jeg, at de havde taget min telefon.
Jeg græd.
Jeg græd hysterisk.
Jeg satte mig ned på en bænk.
Jeg var knust.
Så kom et par hen til mig og sagde:
"Tag det roligt. Du skal ikke græde. Hvad er der sket?"
For at slå det helt fast,
deltog du i dette med fuldt samtykke?
Nej.
Vi sad i et rum ved siden af retssalen med hendes familie.
Det var også hårdt for hendes forældre og tante.
De sad der i timevis
uden at vide, hvordan hun havde det.
Hørte du dem ikke sige, at de ledte efter et værelse
og nærmere betegnet et værelse "til sex?"
Nej.
De ville kun have et værelse, fordi fire fyre ikke kan sove i en bil.
Men er det ikke et faktum,
at I allerede var involveret i seksuel aktivitet,
du talte om at kysse,
og at I bare ventede på at komme ind i ejendommen?
Nej.
Vi har alle forudfattede meninger om mange ting,
og en af dem er, hvordan et offer bør opføre sig.
Vi forventer meget tit, at et offer bryder sammen og græder.
Men hun var en sympatisk og udadvendt 20-årig kvinde.
Og hun var bare sig selv i retssalen.
Lige en parentes… Er det altid sådan, du sidder?
Undskyld mig? Jeg sidder bedst på den her måde,
men det er måske ikke det mest passende lige nu.
Godt. Da det seksuelle samvær begyndte,
var du, jeg er nødt at spørge, ophidset?
Nej, det ved jeg ikke rigtig.
Jeg havde lige kysset en fyr, men ikke nok til at blive ophidset.
Jeg mener dermed,
at du var fugtig nok til at have samleje…
Ofrene bliver afhørt.
"Hvorfor gik hun med?" "Hvorfor kyssede hun ham?"
Nagore tog med ham hjem.
Og visse folk spurgte mig: "Hvorfor gik hun med ham ind?"
Fordi hun ville.
Det giver ikke nogen ret til at dræbe dig.
Gjorde du ikke modstand eller forsøgte at komme væk?
Nej.
Jeg tænker: "Hvis Nagore havde ladt ham gøre det, ville hun være i live. "
8 ÅR TIDLIGERE I SAMME RETSSAL
-Goddag. -Goddag.
Er du Asun Casasola Pardo?
-Nagores mor. -Ja.
I Nagores tilfælde
spurgte dommeren nævningene:
"Vil I stille Nagores mor nogen spørgsmål?"
Jeg spørger nu nævningene, har I spørgsmål?
De spurgte, om hun var udfordrende.
Det var det spørgsmål, de stillede mig.
Hvem stod tiltalt i den retssal?
Hvordan signalerede du,
at du var i en tilstand af chok,
og at det seksuelle samvær fandt sted uden dit samtykke?
Jeg talte ikke. Gjorde ikke noget. Jeg underkastede mig og lukkede øjnene.
Uanset hvad står det klart, at du ikke følte nogen smerte.
Nej, jeg har ingen kommentarer.
Men er du tilfreds med hendes vidneudsagn?
Se på mig.
-Der var samtykke. -Ja.
Nej! Hvis hun ikke sagde "ja", så er der ingen samtykke.
Selvom man siger ja, har man ret til at ændre mening.
Jeg ved ikke. Vi må vide mere om hende.
En privatdetektivs rapport miskrediterer den unge kvinde
og endevender sagen.
Hun var tilsyneladende ikke påvirket af den påståede voldtægt.
Detektiverne fulgte efter hende til hendes lokale svømmehal.
De fotograferede hende på en restaurant med hendes familie.
De udspionerede hende derhjemme, på universitetet og i hendes dagligdag.
De analyserede også hendes sociale medier.
Det drejer sig om et billede,
som blev taget for nylig og lagt ud på hendes Instagram.
LIGEGYLDIGT HVAD, SÅ SMID TRUSSERNE
På T-shirten er der et citat fra tv-programmet Super Shore.
Den gik vi alle sammen med.
Hvordan kan et billede, som jeg uploader til min Instagram,
bruges til at vurdere, om jeg er blevet seksuelt misbrugt?
Jeg ville ikke forbindes med det.
Jeg sagde ikke, det var mig.
Jeg ville ikke vise mig frem grædende,
så alle ville spørge: "Hvad er der sket med hende?"
Jeg ville opføre mig normalt og poste glade billeder.
Jeg havde på fornemmelsen, at det var en generationsdebat.
Jeg mener, det var folk på 60 år, der dømte en 20-årigs handlinger.
Den dommer, som godtog privatdetektivernes rapport
om ofrets liv efter hændelsen,
godtog ikke de beskeder, som de anklagede havde udvekslet
i dagene før forbrydelsen.
Det ville være fedt, hvis vi kunne kneppe en tyk pige alle fem til San Fermín.
En drøm.
Jeg vil hellere det end kneppe en lækker sild alene.
De inkluderede kun
de WhatsApp-beskeder, der blev afsendt den aften.
…så de kan sige, deres rettigheder blev krænket.
Det kan føre til en henlæggelse,
hvis retten godtager beviser…
JEG TROR PÅ DIG, SØSTER
JEG TROR PÅ DIG!
SØSTER, JEG TROR PÅ DIG
Vi besluttede at demonstrere
for at støtte hende, fordi vi tænkte: "Hun må have det frygteligt. "
Vi nægtede at acceptere det.
Vi erklærede, da vi bad om tilladelse,
og det var i mit navn,
at vi forventede 1.000 eller 2.000.
SØSTER, JEG TROR PÅ DIG
Jeg husker, jeg sad i metroen og så en masse unge,
der gik rundt med plakater.
Nej betyder nej! Ellers er det voldtægt!
Jeg tror på dig!
En politibetjent sagde:
"Der er 20.000 mennesker, og der kommer flere. "
Jeg tror på dig!
VI ER ULVEFLOKKEN RETFÆRDIGHED FOR KVINDER!
Nej betyder nej! Ellers er det voldtægt!
SØSTER, JEG TROR PÅ DIG
Jeg sagde til min ven: "Tænk, jeg organiserede det her.
Jeg har virkelig skabt rav i den. "
Vær ikke kun tilskuer! Vær med!
Gaden var ret smal, så vi kunne ikke være der.
Så kom der nogle ældre kvinder og sagde:
"I 70'erne lavede vi noget, som vi kaldte et feministisk spring.
Når mængden blev for stor,
så gik vi videre vi uden tilladelse. "
Den her sag var bare endnu en dråbe
i et meget større hav.
DETTE ER IKKE ET ISOLERET TILFÆLDE #TRORPÅDIG
Demonstrationen startede klokken 19.30.
Folk protesterede også mod de seneste retskendelser i flere overgrebssager.
Retten frikendte dem, fordi hun sad mellem sine voldsmænd
og gjorde sig sårbar "for et seksuelt misbrug. "
Retten fastslog, at hun ikke gjorde nok for at modsætte sig det.
En af de mest berømte afgørelser i en sexforbrydelse stipulerede,
at ofret havde været iført et miniskørt,
hvilket havde opmuntret den anklagede.
I november ændrede alt sig for disse familier i Alcácer.
Tre teenagepiger blev brutalt dræbt efter at være blevet voldtaget.
57 KVINDER DRÆBT
RETFÆRDIGHED! SØSTER, JEG TROR PÅ DIG
En ung kvinde, den 19-årige Rocío Wanninkhof,
forsvandt på vej hjem i Cala de Mijas.
Liget, der blev fundet i går, tilhører Sonia Carabantes.
Hun blev fundet delvist nøgen.
Sandra blev voldtaget, kørt over og brændt levende.
I Sevilla efterforsker politiet en 17-årig piges forsvinden.
Hun hedder Marta del Castillo.
Eftersøgningen fortsætter i A Coruña efter Diana, en 18-årig fra Madrid.
Hun gik ud med sine venner og kom aldrig hjem.
Medmindre du dør, er der ingen, der gør noget.
Hverken journalister, dommere eller politiet.
Jeg tror på dig!
JEG GÅR HJEM, FORDI JEG ER FRI, IKKE MODIG
Det er nok.
Det her må bare stoppe,
eller også stopper vi det selv.
Vi er kvinder! Vi voldtager ikke!
Der var en fælles følelse af,
hvorfor man var der, og hvad der var vigtigt.
Det var et budskab til hende og til alle kvinder.
Det kan ske for dig.
Optagelserne varer 96 sekunder.
De eneste beviser på hændelsen varede et minut og 36 sekunder.
Så der skete meget mere, end vi nogensinde finder ud af.
Hvad viser videoerne?
De viser…
…fem personer, der behandler en kvinde som et objekt.
Ofret blev trængt ind i et hjørne.
Hun blev tvunget ned, var bange og havde lukkede øjne.
Hun udtalte ikke et eneste ord.
Intet. Ikke et ord.
Til gengæld var der en del udvekslinger mellem fyrene.
De råbte en masse ordrer til ofret.
De talte om "skift" og "det er min tur. "
Man kan fornemme den foragt, de havde for hende.
De grinede.
Jeg så en kvinde i absolut underkastelse.
Hun blev grebet og fastholdt.
På et tidspunkt hører man hende stønne.
Og en af fyrene
sagde: "Det her er ikke i orden. "
Der skete nok et eller andet,
som en af fyrene ikke brød sig om,
så der stopper videoen.
De chokerede mig rigtig meget.
Vi skal hen til mærket. Tak.
Jeg har ikke talt…
FORSVARSADVOKAT
Som I ved, har vi ikke talt med medierne.
Men jeg synes, det er vigtigt at fortælle jer,
at det i dag er blevet 100 procent bevist,
og vores rapport vil forklare hvorfor,
at det var sex med samtykke.
Det vurderer vores to eksperter, som har set videoerne.
Enhver, der ser på det her, som seksuelt samvær med samtykke
mellem seks voksne mennesker,
har helt tydeligt et problem.
Det var ikke sjovt.
En person led, og de andre…
…mishandlede.
Kan du huske, at du sagde, det var hende, der styrede tingene?
Ja.
Står du stadigvæk ved det?
At hun styrede det hele…
Jeg fik måske ikke udtrykt det rigtigt.
Jeg mente, at hun kommunikerede med os og omvendt.
-Talte I? -Ikke meget.
-Talte hun? -Ikke meget.
Hun sagde aldrig "nej" eller "stop. "
Vi går fra "hun sagde, hvad vi skulle gøre, "
til "hun sagde ikke nej, så vi forstod det som ja. "
Vi stoppede, efter vi havde fået udløsning.
-Hvorfor tog I telefonen? -Det var en fejl. Grådighed.
Hvis der var almindeligt samtykke,
hvorfor så efterlade hende nøgen
og tage hendes telefon? Det giver ingen mening.
Jeg har altid følt,
at de her fyre…
…ikke forstod alvoren i det.
-Venner. -Lyset er tændt.
EN TIME EFTER FORBRYDELSEN
-Vi skal sove. -Vi skal sove.
-Ligesom hjemløse. -I en entré.
De havde nok et stereotypt billede af en voldtægtsmand i tankerne
og så ikke sig selv sådan.
Som de fortalte,
oplevede de som gruppe, hvordan det føltes at være i en pornofilm.
Mange har søgt efter ulveflokken på pornosiderne.
Både elleve og tolvårige drenge har adgang til pornografi,
som ingen i den alder kan bearbejde, og det kan skabe…
Gennem porno
får drenge og piger et forkert indtryk af, hvad det er at være mand eller kvinde.
Kvinder er ting, der skal bruges, og mænd tænker…
Mænd lærer at insistere,
og at en kvindes "nej" intet betyder.
Problemet er, at de ikke får seksualundervisning i skolen eller hjemme.
Måske er porno en afspejling af latente værdier i vores samfund.
De blev fremstillet som de rene uhyrer,
som folk, vi ikke kender.
Ingen ønsker, at gerningsmanden skal være en bror, far eller fætter.
Ingen ønsker, det skal være en tæt på.
Men jo.
Det er anden sidste dag i retssagen mod Ulveflokken.
Anklageren har været urokkelig.
Hun har pillet forsvarets argumenter fra hinanden.
En af advokaterne sagde,
at ambulanceredderne pressede hende til at indgive en anmeldelse.
En anden hævdede, at ofret anmeldte det, fordi de havde filmet hende.
Martínez Becerra sagde, de tiltalte måske er ubegavede,
enfoldige og umodne, men at de er gode drenge.
Det er gode drenge. De har gode…
-Må jeg? -Vent.
De har gode forhold til deres familier.
Men de har sandsynligvis en adfærd
og holdninger, der kan kritiseres.
Vi er her ikke for at bedømme moral.
Vi bedømmer ikke, om folk er gode eller dårlige.
Disse fem mennesker kan leve et helt normalt liv.
De kan være gode venner og være gode sønner,
men kriminelle på samme tid.
Kom nu. Det er sidste dag.
Har du en kommentar?
De afsluttende argumenter er fremført, og vi håber på en retfærdig afgørelse.
Det er alt.
Da retssagen sluttede, skulle jeg igennem en stor park.
Jeg befandt mig i en situation,
hvor jeg følte noget af det, som blev diskuteret under retssagen.
"Hvad er frygt og trusler?"
Jeg tænkte på mine veninder.
Jeg tænkte på al den seksuelle vold, som vi har oplevet.
Jeg er tydeligvis meget ældre end ofret,
og kvinder af min generation…
Vi lærte at være forsigtige og ikke gå ud alene.
Som om det er din egen skyld, hvis du ikke beskytter dig selv nok,
når sagens egentlige kerne er, at ingen må udsætte andre for overgreb.
Jeg behøver ikke være modig.
Jeg behøver ikke føle mig som en helt,
fordi jeg går en tur med min hund klokken to om natten.
Jeg gider ikke altid sende beskeder om,
at nu er jeg kommet sikkert hjem.
Retssagen kastede lys over de forskellige måder,
vi taler om de her problemer på.
Vi kræver retten til at leve et liv,
hvor vi ikke er bange for at komme og gå.
Hvor vi ikke er bange for at blive fulde,
og hvor vi ikke er bange for at tage nogen med hjem.
Det gør ondt, fordi jeg siger til min søn:
"Hyg dig. Kom ikke op at slås. "
Men når min datter går ud, siger jeg: "Hyg dig, men pas på, hvor du går. "
Det er ikke fair.
Ikke fair.
Da retssagen endte,
følte familien, at de havde gjort deres pligt.
De tænkte: "Det var det sværeste, og nu er det overstået.
Nu må vi vente. "
De bad mig om at blive ved og ikke være bange for at græde.
At jeg skulle skrige, hvad jeg havde lyst. At jeg skulle leve normalt.
Og jeg prøvede.
Da retssagen var overstået,
måtte vi vente og se, om retten troede på hende eller ej.
Jeg var dødbange og tænkte: "Åh gud. "
De talte kun om sagen i nyhederne.
Og jeg tænkte: "Det er snart min tur. "
PRESSERUM
Om få timer får vi kendelsen på en af de mest omtalte…
Misbrug eller overfald?
For at det skal betragtes som en voldtægt,
skal der være vold eller trusler.
Ellers er det kun misbrug.
8 ÅR TIDLIGERE
Jeg håber,
at retfærdigheden vil sejre i retten.
Så vi kan komme videre.
Jeg håber på ordet "drab. "
I Nagores sag ville jeg høre ordet "drab. "
Han bankede og dræbte hende, men meldte sig aldrig
og forsøgte at partere hendes lig.
José Diego Yllanes er kendt skyldig i uagtsomt manddrab
for forbrydelsen mod den unge kvinde ved navn Nagore Laffage.
De slog fast, at hun misforstod hans intention om at voldtage hende,
og da hun ville melde ham, mistede han kontrollen.
Det, vi har hørt…
Det er ubegribeligt.
De troede kun på ham.
JEG TROR PÅ DIG
For otte år siden
var domstolene uretfærdige over for Nagore.
Så denne gang troede jeg på det.
Jeg var overbevist om, at vi ville høre ordet "voldtægt. "
Forsvarerne har anmodet om en frifindelse,
mens den offentlige anklagemyndighed har bedt om 22 til 25 års fængsel.
Der var tre dommere,
og kun én af dem,
retsformanden, skulle læse dommen op.
Vi er igennem til retssalen.
Retsformanden har taget plads.
Formålet med den offentlige høring er
at læse kendelsen og dommen op.
Jeg vil nu læse kendelsen højt.
Vi må dømme, og vi skal dømme, José Ángel Prenda Martínez
for en fortsat forbrydelse i form af et seksuelt misbrug.
Min værste frygt blev bekræftet.
Antonio Manuel Guerrero Escudero
dømmes for seksuelt misbrug.
Kun misbrug, ikke voldtægt. Sikke en skændsel.
De idømmes hermed ni års fængsel.
-Ni år? Hvad? -Ni år?
Vi må derimod frikende de tiltalte
for følgende forbrydelse.
Fortsat forbrydelse med seksuelt overgreb.
Jeg kunne ikke fatte det.
Det var et hårdt slag for mig.
Det var det hårdeste slag, jeg havde fået, siden Nagore.
Godt. Den offentlige læsning af kendelsen er hermed afsluttet.
Det er ikke misbrug! Det er voldtægt!
Er du glad?
Det er ikke misbrug! Det er voldtægt!
Det, der var værst for ofret,
var ikke den juridiske etiket.
Det var den afvigende stemme, og hvad den betød.
Dette er dommer Ricardo González fra retten i Navarra.
Det var ham, der stemte for,
at de fem unge mænd skulle frikendes.
Ifølge González var det, og jeg citerer:
"Sex blandt fremmede i en atmosfære af fest og glæde. "
For ham betød ofrets stønnen, at hun var seksuelt ophidset.
Han var den eneste, der tiltalte ofret,
og han gik så langt som at sige: "Det er tydeligt, du ikke følte smerte. "
Goddag, dommeren fra Navarra har dømt…
Da de hørte kendelsen, sad de i køkkenet derhjemme.
NUVÆRENDE ADVOKAT FOR OFRET
Hun brød fuldstændig sammen.
Hendes far ligeså.
Moren sagde: "Vi kan ikke stoppe her.
Vi er nødt til at fortsætte. "
Det er ikke misbrug! Det er voldtægt!
Jeg tror på dig!
Jeg tror på dig, søster!
Jeg tror på dig!
Du er ikke alene! Vi er din ulveflok!
Forargelsen og indignationen fortsætter…
Siden dommen har der været demonstrationer…
Vi har set massive protester de sidste par uger…
GLOBALE TRENDS 2 #ULVEFLOK
3 #tTROR PÅ DIG 4 #NEJBETYDERNEJ
Jeg tog hendes mor med til en af demonstrationerne.
Og hun græd og græd.
Det var til støtte for hendes datter.
Beruset eller ej, jeg vil gå hjem i fred!
Hun følte sig så meget stærkere
ved at høre folk sige til hende:
"Vi tror på dig. "
Du er ikke alene! Vi er din ulveflok!
Når man ser så mange kvinder og endda mænd, der tror på en…
Det er essentielt for et offer at blive troet.
Jeg følte, at det var for min skyld.
Søster, jeg tror på dig.
Jeg tror på dig.
Jeg tror på dig
JEG TROR PÅ DIG.
SØSTER, JEG TROR PÅ DIG
JEG TROR DIG
TRUET?
SKYLDIG!
Pludselig gik det op for mig…
FORFATTER OG JOURNALIST
…at kvinder er nødt til at fortælle deres historier.
Det er ikke nok at gå på gaden for at protestere.
Jeg tænkte: "Nu sker det!
Tiden er kommet!"
Jeg skabte hashtagget #FortælDet.
Kvinder skal fortælle deres historier, fordi de er blevet taget fra os.
Fortæl jeres historier, så andre kvinder kan høre dem.
En aften var jeg ude at løbe,
og en mand sprang frem bag en container og onanerede.
Fortæl det.
En mand råbte: "Hvis I ikke var små, ville jeg voldtage jer!"
Folk hørte ham. Ingen reagerede.
Kun kvinder ved, hvordan det er at gå alene ned ad gaden,
høre skridt bagved og føle hjertet hamre.
Fortæl det.
Overalt i Spanien gik demonstranter på gaden
for at protesterede mod det, de kalder en alt for mild dom.
Umiddelbart efter udbrød der protester i gaderne over hele Spanien.
Protester, ramaskrig og indignation.
Alle politiske partier har kritiseret kendelsen.
Der forventes flere protester i weekenden.
Folk i Spanien er rasende over udfaldet af sagen,
der har sat gang i en "Me Too"-bevægelse.
KØBENHAVN
Vi er på hendes side!
LONDON
ROM
LISSABON
Søster, vi er din ulveflok!
Man kanaliserede ting,
som kvinder har fortiet i årtusinder.
#FortælDet har allerede passeret de 230.000 tweets.
Jeg fik en tremåneders kontrakt,
men manageren krævede, at jeg skulle gå i seng med ham.
Jeg blev fyret efter tre måneder, og han chikanerede mig konstant.
Fortæl det.
Da jeg var 11 år, misbrugte en af mine lærere mig.
Men jeg havde ikke mod til at sige det dengang.
Fortæl det.
#FORTÆLDET
De her millioner af kvindestemmer blev til et levende væsen.
Det fik liv.
En kollega tog min hånd og lagde den på hans penis.
Jeg skreg: "Hvad laver du?"
Han lod, som om det var for sjov. Man tør ikke sige det til nogen.
Fortæl det.
Jeg var 13 år, da en mand holdt mig oppe mod en væg.
Hun slikkede mig og rørte ved mig.
Jeg rystede.
Jeg har undertrykt det indtil nu.
Fortæl det.
Det er svært at fortælle.
Du skal fortælle dig selv det, før du fortæller det til andre,
og at fortælle dig selv det, er ødelæggende.
Jeg er hunderæd, når min dyne ryger ned af sengen.
Det minder mig om min barndom.
Den mand, der skulle elske mig, smed min dyne på gulvet.
Sådan startede det. Fortæl det.
Jeg var 15 år, og en dreng inviterede mig til fest.
Han pressede mig til at drikke,
udnyttede situationen og voldtog mig.
Når jeg møder ham i dag, smiler han til mig. Fortæl det.
Jeg skreg "nej, " gentagne gange, mens jeg blev misbrugt.
Da jeg kom til mig selv,
lå jeg alene på gaden, grædende og i smerter.
Folk sagde, at jeg overdrev.
Jeg har tiet indtil i dag. Fortæl det.
Jeg har skrevet og slettet det tre gange,
for jeg ved ikke, hvordan jeg skal sige det.
Måske en dag.
23 MÅNEDER EFTER FORBRYDELSEN
FÆNGSEL PAMPLONA I
De blev løsladt her klokken seks.
Alle fem medlemmer af Ulveflokken er blevet løsladt mod kaution.
De fem dømte er blevet løsladt indtil den endelige dom.
Pas på, makker! Hey!
-Jeg håber, I kører galt! -Svin!
-Voldtægtsforbrydere! -Røvhuller! Svin!
MILITÆRFÆNGSEL, MADRID
Det er ham! Ham betjenten!
-Vil du sige et par ord? -Gå væk!
De fem vender tilbage til Sevilla, hvor de skal møde i retten på mandag.
De skal møde op tre dage om ugen.
DOMSTOL
Fastholder du din uskyld?
Du er skamløs!
Svin!
Hvorfor tog I hendes mobil, Antonio Manuel?
Hvorfor tog I simkortet ud?
-Hvad synes du om protesterne? -Vil du sige undskyld?
-Undskyld mig. -Hvordan føles det at være fri?
-Skiderik! -Har du haft nogen problemer?
Røvhul!
-Vil du fastholde din uskyld? -Ja.
Efter den kontroversielle dom har justitsministeriet besluttet
at revidere klassificeringen af sexforbrydelser i straffeloven.
Det udvalg, der skal revidere strafferammen for sexforbrydelser,
består udelukkende af mænd.
Gennemsnitsalderen for de 20 mænd er på over 67 år.
Det er diskutabelt, da det er et problem, som primært rammer kvinder.
Da retten offentliggjorde sin afgørelse, indså vi, der var et problem.
Via en kode kunne man skaffe sig adgang
til den fulde kendelse, som indeholdt ofrets personoplysninger.
XXX XXX ER NAVNET PÅ DEN MÆR, DER ANMELDTE ULVEFLOKKEN
JEG HAR LAGT HENDES BILLEDER UD PÅ XXXX
Der var et segment i samfundet,
som var skuffet over kendelsen.
Ultranationalister.
Tilhængere af "hjemmelavet porno og festlig sex blandt fremmede. "
MASSEMEDIERNE HAR OPFUNDET SAN FERMÍN-SAGEN.
POZOBLANCO-SAGEN ER OGSÅ FAKE.
Jeg tror, at der i de seneste år
er sket et betydeligt fremskridt
inden for kvinders ret til at tale og generelle LGBTQIA-rettigheder.
Men det har skabt en reaktion fra den konservative fløj.
#FORTÆLDET. RADIKAL FEMINISME. HVORFOR HADER I MÆND SÅ MEGET?
BITRE KÆLLINGER. #FORTÆLDET
#TRORIKKEPÅDIG
Vi ved, I ikke tror os.
Bare rolig, folkens.
Vi ved godt, I ikke tror på os. Det er problemet.
HVORFOR STÅR FYRENES KÆRESTER OG FAMILIER IKKE SAMMEN
OM AT GENNEMTÆVE HENDE?
Jeg forstod ingenting.
Jeg kunne ikke se nogen mening med det.
De her personer kunne opsøge mig.
Det gav mig en hel masse angst.
Efter et stykke tid kunne hun ikke klare presset mere.
Hun rejste væk.
De fire medlemmer af denne gruppe
står også tiltalt for et påstået misbrug af en kvinde i Pozoblanco.
Jeg så dem overalt.
Jeg var ved at blive skør.
Jeg sagde ja til et interview for at vise hende min støtte.
De sendte mig en video,
hvor jeg kunne se to af fyrene røre mine bryster.
Den forbandede journalist sagde til mig,
det var for at øge bevidstheden i samfundet.
Øge bevidstheden om hvad?
Jeg vidste, det var mig. Alle vidste, det var mig.
Det bliver bare for meget.
Jeg har haft angstanfald.
Et seksuelt forhold er udelukket.
Jeg har glemt, jeg er en kvinde.
Jeg væmmes tit over mig selv.
Jeg har tabt mig meget og har haft det supersvært.
Du når til et punkt, hvor du tænker: "Jeg kommer aldrig over det.
Jeg kan ikke mere. "
Du giver op.
Borgmesteren, som jeg aldrig havde talt med, ringede.
Han sagde: "Vi må anke, ikke?" Jeg sagde: "Jo, selvfølgelig. "
Først og fremmest
måtte vi appellere til Navarras øverste domstol.
De bekræftede desværre afgørelsen om seksuelt misbrug.
Højesteretten i Navarra har stadfæstet dommen,
hvilket har udløst juridiske og politiske reaktioner.
Demonstranter er gået på gaden igen.
Da hun kom hjem et par måneder efter,
var hun mere moden og stærkere.
JEG TROR PÅ DIG
Man har ret til at drikke, snakke med en fyr til en fest,
gå alene hjem eller gå med miniskørt.
Vi skal selv inkarnere forandringen.
Hun sagde: "Vi må fortsætte kampen. "
Hun traf sin beslutning.
Hun havde styrken til at sige: "Det er ikke slut. "
Næste skridt var at gå til højesteret.
Efter næsten tre år
vil sagen om Ulveflokken måske få sin afslutning i højesteret.
Sagen står ikke alene!
Man skal afgøre, om der var trusler,
så forbrydelsen kan betegnes som et seksuelt overgreb.
Højesteret er et formelt sted, som de færreste får adgang til.
Selve retssalen indgyder frygt.
Men højesteret var vores sidste chance.
ANKLAGER VED HØJESTERET
Anklagemyndigheden har hermed ordet.
Der foreligger ingen beviser for, at ofret gav sit samtykke til
eller indvilligede i at have samkvem.
Det kan heller ikke bevises, at de tiltalte spurgte ofret,
om hun var villig til samkvem.
Der er derimod beviser på, at ofret blev fastholdt og truet,
hvilket skabte en tilstand af chok og underkastelse.
Ikke et samtykke, men underkastelse og passivitet.
De fem tiltalte var fysisk stærke.
Vi kan ikke kræve af et offer, at de udsætter sig for unødig fare.
Hvis I tillader det, lad mig citere nogle udtalelser fra provinsretten
med respekt for ofret.
"Brugt som et objekt. "
"Skræmt og underkastet. "
"En stønnen, der udtrykte smerte. "
"De tiltalte tvang ofret til gruppesex
efter at have presset hende ind i en krog. "
På baggrund af disse fakta, kan man kun slutte,
at der var tale om intimidering af en meget voldsom grad.
Vi må først og fremmest sige, at vi under hele denne proces
absolut ikke mener, vi har haft en retfærdig rettergang.
Hvad skulle sagsøger gøre? Simpelthen sige nej.
Man har brugt et symbolsk udtryk, som næsten er blevet til et slogan.
Nej betyder nej.
Vi er nødt til at inddrage dette udtryk.
Nej betyder selvfølgelig nej, men så skal det siges tydeligt.
Til sidst vil vi gerne…
…takke…
Takke retten…
For dennes opmærksomhed.
Alt, hvad der er tilbage for denne ret,
for jer, ærede dommere, er at erkende deres uskyld.
Tak for det.
Høringen er hermed ovre.
Det kan være din sidste frihed. Er du nervøs?
Hvordan vil du tage imod dommen?
Tror du, højesteret vil frikende dig?
Er du optimistisk?
Kort tid efter høringen
fik jeg et opkald fra højesteret om deres afgørelse.
Det gik omgående viralt.
Højesteret er enig med folket.
Det er ikke misbrug, men voldtægt.
Det var voldtægt og intimidering. Der var intet samtykke fra ofret.
Femten års fængsel for hver tiltalt.
SPANIEN ER BLEVET MERE RETFÆRDIG. #TRORPÅDIG
JEG FIK GÅSEHUD OVER AT LÆSE ALLE DE GLADE TWEETS.
#TRORPÅDIG #RETFÆRDIGHED
Vi græd bare.
Det var en helt enorm lettelse.
Endelig. Efter alle vores anstrengelser.
JEG GRÆD GLÆDESTÅRER EFTER TRE ÅRS INDESTÆNGT RASERI.
TAK, SURVIVOR, FOR DIN STYRKE.
DU GJORDE OS ALLE FRIERE. #TRORPÅDIG
Til hende…
Jeg siger tak.
Mange tak.
Du har ændret vores liv.
ULVEFOKKEN ER SKYLDIG.
VOLDTÆGT
DET VAR OG ER VOLDTÆGT. IKKE MISBRUG.
VI TROEDE PÅ DIG
Jeg var hos hende, da vi fik opkaldet.
Det var vidunderligt. Vi græd og holdt om hinanden.
Vi kæmpede hårdt i modvind og op ad bakke.
Vi fik retfærdighed for én person.
Det er aldrig rart at fængsle nogen.
En fængsling er forfærdelig, men…
Man må tage ansvar for sine handlinger.
Jeg føler, jeg har fejlet.
Det burde jeg nok ikke sige offentligt,
men sådan føler jeg det.
Det handler ikke om sejr eller nederlag.
Der er ingen vindere her.
Vi har alle sammen tabt som samfund.
BYRETTEN CÓRDOBA
Så blev det tid til min retssag.
Jeg var advaret om, hvad der ville ske,
både psykologisk og juridisk.
Jeg har mange tatoveringer, så jeg dækkede dem til.
Fire medlemmer af Ulveflokken er blevet idømt 18 måneders fængsel
for seksuelt misbrug af en kvinde i Pozoblanco, Córdoba.
Det er i tillæg til de 15 års fængsel
for San Fermín-voldtægten i 2016.
Du lærer at leve med det.
Og når man lærer at leve med det,
kan man leve et stabilt liv.
Jeg har mødt en person.
Jeg er gift.
Jeg skal være mor.
Og livet fortsætter.
Hvert år i begyndelsen af juli ærer befolkningen Nagores minde.
VI GLEMMER DIG IKKE. KUN JA BETYDER JA!
NAGORES BROR
Nagore, vi er her i dit fravær og på grund af dit fravær.
For at give dig den stemme,
som José Diego Yllanes tog fra dig for 14 år siden.
Retssagen mod Ulveflokken i Pamplona
for over tre år siden
udløste et ramaskrig for at ændre loven.
Den nye lov fokuserer på samtykke.
Udtrykket "misbrug" er forsvundet, og alle sexforbrydelser
anses nu som "overfald", inklusive påtvungen forgiftning.
Loven er blevet revideret for at forhindre strafnedsættelse
og foreskriver nu omfattende støtte til ofrene,
døgnkrisecentre og mere seksualundervisning.
Loven træder i kraft, når en forbrydelse er begået.
Men det vigtigste er, hvad der sker før.
Samfundet skal lære at dømme personer
for denne type uacceptable adfærd.
Men samfundet ændrer sig altid før os.
Det er et vigtigt skridt fremad.
Det har været med til at ændre samfundets forståelse for,
hvad seksuel vold er, og hvad kvinder bliver udsat for.
Og det betyder også, at alle de yngre generationer
vil vokse op med den diskussion i samfundet.
Der er modstand, og den forsvinder ikke.
Vi har sået et meget vigtigt frø.
Denne sag betyder, at de skyldige bliver holdt ansvarlige,
og det er en sejr.
Det er især en sejr for hendes liv.
Hun kan afslutte sin uddannelse og få en karriere.
Men det var hende, der udrettede det.
Dette er et takkebrev.
Mor og far, tak.
Tak, fordi I ikke slap mig.
Jeg vil også takke Pamplona og Navarra.
Og alle dem, der har hjulpet mig på rejsen.
Tak til alle, der uden at kende mig gik på gaden i hele landet
og gav mig en stemme, da man ville tage den fra mig.
Mange tak for at blive ved min side.
For at tro på mig, søstre.
Til alle de kvinder, mænd, piger, drenge,
der går igennem noget lignende, I kan klare det.
Ti ikke stille.
Sig det til en ven, et familiemedlem, politiet eller tweet det.
Det er op til jer.
Men fortæl det.
Tekster: Rikke Schultz